CELEX: 32017R0788
Language: hu
Date: 2017-05-08 00:00:00
Title: A Bizottság (EU) 2017/788 végrehajtási rendelete (2017. május 8.) a tagállamok által nyújtandó információkra, valamint az adatigényekre és a lehetséges adatforrások közötti szinergiákra vonatkozó szabályoknak az Európai Tengerügyi és Halászati Alapról szóló 508/2014/EU európai parlamenti és tanácsi rendelet alapján történő meghatározásáról szóló 1243/2014/EU végrehajtási rendelet módosításáról

9.5.2017   
               
               
                  HU
               
               
                  Az Európai Unió Hivatalos Lapja
               
               
                  L 119/7
               
            A BIZOTTSÁG (EU) 2017/788 VÉGREHAJTÁSI RENDELETE
      (2017. május 8.)
      a tagállamok által nyújtandó információkra, valamint az adatigényekre és a lehetséges adatforrások közötti szinergiákra vonatkozó szabályoknak az Európai Tengerügyi és Halászati Alapról szóló 508/2014/EU európai parlamenti és tanácsi rendelet alapján történő meghatározásáról szóló 1243/2014/EU végrehajtási rendelet módosításáról
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel az Európai Tengerügyi és Halászati Alapról, valamint a 2328/2003/EK, a 861/2006/EK, az 1198/2006/EK és a 791/2007/EK tanácsi rendelet, valamint az 1255/2011/EU európai parlamenti és tanácsi rendelet hatályon kívül helyezéséről szóló, 2014. május 15-i 508/2014/EU európai parlamenti és tanácsi rendeletre (1) és különösen annak 107. cikke (3) bekezdésére,
      mivel:
      
                  (1)
               
               
                  Az 1243/2014/EU bizottsági végrehajtási rendelet (2) meghatározza azokat a tagállamok által rögzítendő és a Bizottsághoz benyújtandó adatokat, amelyek lehetővé teszik az Európai Tengerügyi és Halászati Alapból (ETHA) megosztott irányítás keretében támogatott műveletek monitoringját és értékelését.
               
            
                  (2)
               
               
                  Az 1243/2014/EU európai parlamenti és tanácsi végrehajtási rendelet 3. cikke értelmében ezeket az adatokat frissíteni kell az egyes műveletek jóváhagyásának időpontjában, valamint azok befejezését követően. Ezzel szemben az 1303/2013/EU európai parlamenti és tanácsi rendeletnek (3) az operatív program végrehajtásának előrehaladásával kapcsolatos jelentésről szóló 50. cikke szerint a tagállamok éves jelentést nyújtanak be a Bizottságnak, melyben az előző év végén aktualizált adatok szerepelnek. Ezenfelül a két jelentés nem egyezik az adatok tartalmát nézve sem, ami az említett jelentések elkészítése során szükségtelen adminisztratív terhet ró a tagállamokra.
               
            
                  (3)
               
               
                  A különböző jelentések konzisztensebbé tétele és ezzel együtt a jelentéstételi kötelezettségek teljesítésének egyszerűsítése érdekében az 1243/2014/EU végrehajtási rendeletben előírt adatokat szintén évente kell aktualizálni, és azoknak a műveletek ugyanazon csoportjára és ugyanazon adatokra kell vonatkozniuk, mint amelyeket az 1303/2013/EU rendelet 50. cikke szerinti végrehajtási jelentés előír.
               
            
                  (4)
               
               
                  Az 1243/2014/EU végrehajtási rendelet meghatározza a tagállamok által nyújtandó információkat. Az 1242/2014/EU bizottsági végrehajtási rendelet (4) meghatározza a műveletekre vonatkozó releváns kumulatív adatokra vonatkozó szabályokat. Annak egyértelműsítése érdekében, hogy e rendeletek ugyanazokra a tagállami jelentéstételi kötelezettségekre vonatkoznak, a két rendelet és az azokban előírt jelentéstételi kötelezettségek között egyértelmű kapcsolatot kell létrehozni.
               
            
                  (5)
               
               
                  Ezért az 1243/2014/EU végrehajtási rendeletet ennek megfelelően módosítani kell.
               
            
                  (6)
               
               
                  Az e rendeletben előírt intézkedések összhangban vannak az Európai Tengerügyi és Halászati Alap Bizottságának véleményével,
               
            ELFOGADTA EZT A RENDELETET:
      1. cikk
      Az 1243/2014/EU végrehajtási rendelet a következőképpen módosul:
      
                  1.
               
               
                  A 2. cikk (2) bekezdésének helyébe a következő szöveg lép:
                  „(2)   Az adatok listáját az ETHA által támogatott operatív program keretében finanszírozásra kiválasztott minden egyes művelet tekintetében minden év március 31-ig rögzíteni kell és be kell nyújtani a Bizottságnak, melyhez az 1242/2014/EU bizottsági végrehajtási rendelet (*1) mellékleteiben meghatározott mintákat kell használni.
                  
                     (*1)  A Bizottság 1242/2014/EU végrehajtási rendelete (2014. november 20.) a műveletekre vonatkozó releváns kumulatív adatok megjelenítésére alkalmazandó szabályoknak az Európai Tengerügyi és Halászati Alapról szóló 508/2014/EU európai parlamenti és tanácsi rendelet alapján történő meghatározásáról (HL L 334., 2014.11.21., 11. o.).”"
						
               
            
                  2.
               
               
                  A 3. cikket el kell hagyni.
               
            
                  3.
               
               
                  Az I. melléklet A. részében található táblázat helyébe az e rendelet I. mellékletében szereplő táblázat lép.
               
            
                  4.
               
               
                  Az I. melléklet B. részében található táblázat helyébe az e rendelet II. mellékletében szereplő táblázat lép.
               
            
                  5.
               
               
                  Az I. melléklet C. részében található táblázat helyébe az e rendelet III. mellékletében szereplő táblázat lép.
               
            
                  6.
               
               
                  Az I. melléklet D. részében található táblázat helyébe az e rendelet IV. mellékletében szereplő táblázat lép.
               
            2. cikk
      Ez a rendelet az Európai Unió Hivatalos Lapjában való kihirdetését követő harmadik napon lép hatályba.
      
         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2017. május 8-án.
         
            
               a Bizottság részéről
            
            
               az elnök
            
            Jean-Claude JUNCKER
         
      
      
         (1)  HL L 149., 2014.5.20., 1. o.
      
      
         (2)  A Bizottság 1243/2014/EU végrehajtási rendelete (2014. november 20.) a tagállamok által nyújtandó információkra, valamint az adatigényekre és a lehetséges adatforrások közötti szinergiákra vonatkozó szabályoknak az Európai Tengerügyi és Halászati Alapról szóló 508/2014/EU európai parlamenti és tanácsi rendelet alapján történő meghatározásáról (HL L 334., 2014.11.21., 39. o.)
      
         (3)  Az Európai Parlament és a Tanács 1303/2013/EU rendelete (2013. december 17.) az Európai Regionális Fejlesztési Alapra, az Európai Szociális Alapra, a Kohéziós Alapra, az Európai Mezőgazdasági Vidékfejlesztési Alapra és az Európai Tengerügyi és Halászati Alapra vonatkozó közös rendelkezések megállapításáról, az Európai Regionális Fejlesztési Alapra, az Európai Szociális Alapra és a Kohéziós Alapra és az Európai Tengerügyi és Halászati Alapra vonatkozó általános rendelkezések megállapításáról és az 1083/2006/EK tanácsi rendelet hatályon kívül helyezéséről (HL L 347., 2013.12.20., 320. o.).
      
         (4)  A Bizottság 1242/2014/EU végrehajtási rendelete (2014. november 20.) a műveletekre vonatkozó releváns kumulatív adatok megjelenítésére alkalmazandó szabályoknak az Európai Tengerügyi és Halászati Alapról szóló 508/2014/EU európai parlamenti és tanácsi rendelet alapján történő meghatározásáról (HL L 334., 2014.11.21., 11. o.).
      
         I. MELLÉKLET
         
            „A. RÉSZ
         
         
            Adminisztratív információk
         
         
                     Mező
                  
                  
                     A mező tartalma
                  
                  
                     Leírás
                  
                  
                     Adatigények és szinergiák
                  
               
                     1
                  
                  
                     CCI
                  
                  
                     Az operatív program közös azonosító kódja (CCI)
                  
                  
                     A 480/2014/EU felhatalmazáson alapuló bizottsági rendelet (1) III. mellékletében található 19. adatmező.
                  
               
                     2
                  
                  
                     A művelet egyedi azonosítója (ID)
                  
                  
                     Az Alap által támogatott összes művelet esetében kötelező
                  
                  
                     A 480/2014/EU felhatalmazáson alapuló rendelet III. mellékletében található 5. adatmező
                  
               
                     3
                  
                  
                     A művelet neve
                  
                  
                     Ha rendelkezésre áll, és ha a 2. adatmezőben szám szerepel
                  
                  
                     A 480/2014/EU felhatalmazáson alapuló rendelet III. mellékletében található 5. adatmező
                  
               
                     4
                  
                  
                     A hajó közösségi flotta-nyilvántartási száma (CFR-szám (2))
                  
                  
                     Adott esetben
                  
                  
                     ETHA-specifikus
                  
               
                     5
                  
                  
                     NUTS-kód (3)
                     
                  
                  
                     A leginkább releváns NUTS-szint megadása (alapértelmezett: III. szint)
                  
                  
                     ETHA-specifikus
                  
               
                     6
                  
                  
                     Kedvezményezett
                  
                  
                     A kedvezményezett neve (csak jogi személyek és természetes személyek, a nemzeti jognak megfelelő formában)
                  
                  
                     A 480/2014/EU felhatalmazáson alapuló rendelet III. mellékletében található 1. adatmező
                  
               
                     7
                  
                  
                     A kedvezményezett neme
                  
                  
                     Adott esetben (lehetséges érték: 1: férfi, 2: nő, 3: egyéb)
                  
                  
                     ETHA-specifikus
                  
               
                     8
                  
                  
                     A vállalkozás mérete
                  
                  
                     Adott esetben (4) (lehetséges értékek: 1: mikrovállalkozás, 2: kisvállalkozás, 3: középvállalkozás, 4: nagyvállalkozás)
                  
                  
                     ETHA-specifikus
                  
               
                     9
                  
                  
                     A művelet előrehaladása
                  
                  
                     1 számjegy:
                     0-ás kód= a művelethez jóváhagyták a támogatást, de a kiadásokat a kedvezményezett még nem jelentette be az irányító hatóságnak
                     1-es kód= részleges végrehajtást követően ideiglenesen megszakított művelet (néhány kiadást a kedvezményezett már bejelentett az irányító hatóságnak)
                     2-es kód= részleges végrehajtást követően leállított művelet (néhány kiadást a kedvezményezett már bejelentett az irányító hatóságnak)
                     3-as kód= befejezett művelet (a kedvezményezettnek az összes kiadást térítették)
                     4-es kód= végrehajtás alatt álló művelet (néhány kiadást a kedvezményezett már bejelentett az irányító hatóságnak)
                     5-ös kód= maradéktalanul végrehajtott művelet (a kedvezményezettnek még nem feltétlenül térítették az összes kiadást)
                  
                  
                     ETHA-specifikus
                  
               
            (1)  A Bizottság 480/2014/EU felhatalmazáson alapuló rendelete (2014. március 3.) az Európai Regionális Fejlesztési Alapra, az Európai Szociális Alapra, a Kohéziós Alapra, az Európai Mezőgazdasági Vidékfejlesztési Alapra és az Európai Tengerügyi és Halászati Alapra vonatkozó közös rendelkezések megállapításáról, az Európai Regionális Fejlesztési Alapra, az Európai Szociális Alapra és a Kohéziós Alapra és az Európai Tengerügyi és Halászati Alapra vonatkozó általános rendelkezések megállapításáról szóló 1303/2013/EU európai parlamenti és tanácsi rendelet kiegészítéséről (HL L 138., 2014.5.13., 5. o.).
         
            (2)  A közösségi halászflotta-nyilvántartásról szóló, 2003. december 30-i 26/2004/EK bizottsági rendelet I. melléklete (HL L 5., 2004.1.9., 25. o.).
         
            (3)  Az Európai Parlament és a Tanács 1059/2003/EK rendelete (2003. május 26.) a statisztikai célú területi egységek nómenklatúrájának (NUTS) létrehozásáról (HL L 154., 2003.6.21., 1. o.).
         
            (4)  A kkv-k tekintetében a 2013. december 17-i 1303/2013/EU rendelet 2. cikkének (28) bekezdésével összhangban (HL L 347., 2013.12.20., 320. o.).”
      
      
         II. MELLÉKLET
         
            „B. RÉSZ
         
         
            Kiadásokra vonatkozó előrejelzés (a művelet tekintetében alkalmazott pénznemben)
         
         
                     Mező
                  
                  
                     A mező tartalma
                  
                  
                     Leírás
                  
                  
                     Adatigények és szinergiák
                  
               
                     10
                  
                  
                     Összes elszámolható költség
                  
                  
                     A művelet teljes, a támogatás feltételeit tartalmazó dokumentumban jóváhagyott, elszámolható költségének összege
                  
                  
                     A 480/2014/EU felhatalmazáson alapuló rendelet III. mellékletében található 41. adatmező
                  
               
                     11
                  
                  
                     Összes elszámolható közkiadás
                  
                  
                     Az 1303/2013/EU rendelet 2. cikkének 15. pontjában foglalt meghatározás szerint közkiadásnak minősülő teljes elszámolható költség összege
                  
                  
                     A 480/2014/EU felhatalmazáson alapuló rendelet III. mellékletében található 42. adatmező
                  
               
                     12
                  
                  
                     ETHA-támogatás
                  
                  
                     Az ETHA-ból nyújtott támogatás összege a támogatás feltételeit tartalmazó dokumentumban meghatározottak szerint
                  
                  
                     ETHA-specifikus
                  
               
                     13
                  
                  
                     Jóváhagyás dátuma
                  
                  
                     A támogatás feltételeit tartalmazó dokumentum kelte
                  
                  
                     A 480/2014/EU felhatalmazáson alapuló rendelet III. mellékletében található 12. adatmező”
                  
               
      
         III. MELLÉKLET
         
            „C. RÉSZ
         
         
            A művelet pénzügyi lebonyolítása (pénznem: EUR)
         
         
                     Mező
                  
                  
                     A mező tartalma
                  
                  
                     Leírás
                  
                  
                     Adatigények és szinergiák
                  
               
                     14
                  
                  
                     Elszámolható kiadás összesen
                  
                  
                     A kedvezményezett által a támogatási kérelemben/kérelmekben az irányító hatóságnak bejelentett összes elszámolható kiadás
                  
                  
                     A 480/2014/EU felhatalmazáson alapuló rendelet III. mellékletében található 46. adatmező
                  
               
                     15
                  
                  
                     Elszámolható közkiadás összesen
                  
                  
                     Az 1303/2013/EU rendelet 2. cikkének 15. pontja szerinti közkiadás, amelyek megfelelnek a kedvezményezett által a támogatási kérelemben/kérelmekben az irányító hatóságnak bejelentett elszámolható kiadással
                  
                  
                     A 480/2014/EU felhatalmazáson alapuló rendelet III. mellékletében található 47. adatmező
                  
               
                     16
                  
                  
                     ETHA által támogatható elszámolható kiadások
                  
                  
                     Az ETHA által támogatható elszámolható kiadások, amelyek megfelelnek a kedvezményezett által a támogatási kérelemben/kérelmekben az irányító hatóságnak bejelentett elszámolható kiadással
                  
                  
                     ETHA-specifikus
                  
               
                     17
                  
                  
                     A kedvezményezett számára teljesített végső kifizetés dátuma
                  
                  
                      
                  
                  
                     A 480/2014/EU felhatalmazáson alapuló rendelet III. mellékletében található 45. adatmező (csak a kedvezményezett számára nyújtott végső kifizetés dátuma)”
                  
               
      
         IV. MELLÉKLET
         
            „D. RÉSZ
         
         
            A művelet végrehajtásával kapcsolatos adatok
         
         
                     Mező
                  
                  
                     A mező tartalma
                  
                  
                     Megjegyzés
                  
                  
                     Adatigények és szinergiák
                  
               
                     18
                  
                  
                     Érintett intézkedés
                  
                  
                     Az intézkedés kódja (lásd a II. mellékletet)
                  
                  
                     ETHA-specifikus
                  
               
                     19
                  
                  
                     Kimeneti mutató
                  
                  
                     Numerikus érték
                  
                  
                     ETHA-specifikus
                  
               
                     20
                  
                  
                     A művelet végrehajtásával kapcsolatos adatok
                  
                  
                     Lásd a II. mellékletet
                  
                  
                     ETHA-specifikus
                  
               
                     21
                  
                  
                     A végrehajtással kapcsolatos adatok értéke
                  
                  
                     Numerikus érték
                  
                  
                     ETHA-specifikus
                     (csak kétszer kell frissíteni, ha a 9. adatmezőben a 0-ás kód és az 5-ös kód szerepel)”